Adalberts Bubenko

Adalberts Bubenko (dzimis , miris ) bija latviešu vieglatlēts, soļotājs, 1936. gada vasaras olimpisko spēļu bronzas medaļas ieguvējs. Vairākkārtējs Latvijas rekordists. Viens no Latvijas izcilākajiem soļotājiem, individuāli ir spējis vairākkārt pārspēt Jāni Daliņu.

 Dzīvesgājums 
Dzimis 1910. gadā Plāteres pagastā, dzīves lielāko daļu pavadīja Valmierā, strādāja savā gastronomijas veikalā. Ģimenē visi trīs brāļi – Jānis, Edvards un Adalberts – bija aktīvi sportisti.

1936. gada vasaras olimpiskajās spēlēs Adalberts Bubenko bija pieteikts kā viens no Latvijas komandas trīs soļotājiem. 50 kilometru distancē 33 dalībnieku konkurencē pēc veiktajiem 25 kilometriem Jānis Daliņš jau bija panācis līderus, bet pēc 35 kilometriem muskuļu sāpju dēļ izstājās, bet Adalberts Bubenko, kurš šo distanci soļoja pirmo reizi, par 33 sekundēm atpaliekot no otrās vietas ieguvēja, kļuva par bronzas medaļas ieguvēju (4.32:42,2). Arnoldu Krūkliņu par nepareizu soļošanas stilu diskvalificēja.

Otrā pasaules kara laikā Bubenko 1944. gadā devās bēgļu gaitās uz Vāciju, vēlāk pārcēlās uz Adelaidi (Austrālija), kur izveidoja pārtikas preču veikaliņu. 
Dzīves otrā pusē pārcēlās uz Toronto (Kanāda), kur turpināja iesākto biznesu.
Miris 1983. gada 7. jūlijā Toronto.
Viņa brālis Eduards Bubenko vēlāk iegādājās bijušo Jāņa Daliņa māju Valmierā.

 Atsauces 

 Ārējās saites 

Kategorija:1910. gadā dzimušie
Kategorija:1983. gadā mirušie
Kategorija:Latvijas vieglatlēti
Kategorija:1936. gada vasaras olimpisko spēļu dalībnieki
Kategorija:Latvijas olimpiskie bronzas medaļnieki
Kategorija:Trimdas latvieši
Kategorija:Viljandi apriņķī dzimušie
Kategorija:Soļotāji
Kategorija:Olimpiskie bronzas medaļnieki vieglatlētikā